Hervé
Hervé, egl. Florimond Ronger, 1825-1892, fransk komponist, dirigent, organist og sanger.
Hervé var sammen med Jacques Offenbach operettens skaber. Han virkede som sanger og organist, fra 1845 ved kirken Saint-Eustache i Paris, og blev i 1851 musikalsk leder af Théâtre du Palais Royal.
Senere var Hervé kapelmester ved et mindre teater, hvortil han skrev en lang række af sine mere end 100 operetter; bedst kendt er Frøken Nitouche (1883).